(8)

Atzinumā PDK apstiprināja projekta dalībnieku vienprātībā atbalstīto viedokli, ka Apvienotā Karaliste izpilda Lēmuma (KĀDP) 2020/1639 3. pantā izklāstītos vispārējos nosacījumus, kas ir šādi: — Apvienotā Karaliste izpilda Lēmuma (KĀDP) 2020/1639 3. panta a) punktā noteiktos nosacījumus, proti, tā vadās pēc Savienības dibināšanas pamatā esošajām vērtībām, kas izklāstītas LES 2. pantā, un LES 21. panta 1. punktā minētajiem principiem, kā arī kopējās ārpolitikas un drošības politikas mērķiem, kuri izklāstīti LES 21. panta 2. punkta a), b), c) un h) apakšpunktā; tās rīcība nav pretrunā Savienības un tās dalībvalstu drošības un aizsardzības interesēm, tostarp tā respektē labu kaimiņattiecību principu ar dalībvalstīm; un tai ar Savienību ir politiskais dialogs, kam būtu jāaptver arī drošības un aizsardzības aspekti, kad tā piedalās PESCO projektā, — attiecībā uz Lēmuma (KĀDP) 2020/1639 3. panta b) punkta nosacījumu par būtisku pievienoto vērtību, ko Apvienotā Karaliste sniedz PESCO projektam “Militārā mobilitāte”, paziņojumā ir apstiprināta šā nosacījuma izpilde, sniedzot detalizētu izklāstu par Apvienotās Karalistes ieguldījumu, tostarp par dalības minētajā projektā tvērumu, veidu un apjomu, — attiecībā uz Lēmuma (KĀDP) 2020/1639 3. panta c) punktā izklāstīto nosacījumu – paziņojumā arī ir norādīts, ka Apvienotās Karalistes dalība PESCO projektā “Militārā mobilitāte” palīdzēs stiprināt kopējo drošības un aizsardzības politiku (KDAP) un Savienības mērķu vērienīgumu, tostarp ar atbalstu KDAP misijām un operācijām, — attiecībā uz Lēmuma (KĀDP) 2020/1639 3. panta d) punktā izklāstīto nosacījumu – PESCO projekts “Militārā mobilitāte” nav saistīts nedz ar bruņojuma iepirkumu, pētniecību un spēju attīstību, nedz arī ar ieroču vai spēju un tehnoloģiju izmantošanu un eksportu. Projektā nenotiek nekādu spēju vai tehnoloģiju izstrāde. Līdz ar to Apvienotās Karalistes dalība minētajā projektā neradīs atkarību no Apvienotās Karalistes vai ierobežojumus, ko tā varētu noteikt kādai Savienības dalībvalstij, — turklāt, kā vēl sīki izklāstīts paziņojumā, ir izpildīts arī Lēmuma (KĀDP) 2020/1639 3. panta e) punktā norādītais nosacījums attiecībā uz Apvienotās Karalistes dalības atbilstību PESCO ciešākajām saistībām, kas precizētas Lēmuma (KĀDP) 2017/2315 pielikumā. Tā kā PESCO projekts “Militārā mobilitāte” nav uz spējām vērsts projekts, šajā kontekstā nav piemērojams nosacījums par Apvienotās Karalistes līdzdalību to prioritāšu īstenošanā, kuras izriet no Spēju attīstības plāna un koordinētā ikgadējā pārskata par aizsardzību vai kurām ir pozitīva ietekme uz Eiropas aizsardzības tehnisko un rūpniecisko pamatu, — ir izpildīta Lēmuma (KĀDP) 2020/1639 3. panta f) punktā izklāstītā prasība, jo kopš 2021. gada 1. maija ir spēkā Nolīgums starp Savienību un Lielbritānijas un Ziemeļīrijas Apvienoto Karalisti par drošības procedūrām klasificētas informācijas apmaiņai un aizsardzībai (4), — šajā gadījumā nav piemērojams Lēmuma (KĀDP) 2020/1639 3. panta g) punktā izklāstītais nosacījums, jo PESCO projekts “Militārā mobilitāte” netiek īstenots ar Eiropas Aizsardzības aģentūras (EAA) atbalstu, un tādēļ nav vajadzīgs spēkā stājies administratīvs pasākums ar EAA, — attiecībā uz Lēmuma (KĀDP) 2020/1639 3. panta h) punktā izklāstīto nosacījumu – Apvienotā Karaliste ir apņēmusies censties vienoties par konkrētajam projektam specifisku administratīvu režīmu un jebkādu citu nepieciešamu projekta dokumentāciju saskaņā ar Lēmumu (KĀDP) 2017/2315 un Padomes Lēmumu (KĀDP) 2018/909 (5) attiecībā uz PESCO pārvaldības noteikumiem.